
Invaliditātes informatīvās sistēmas noteikumi
Izdoti saskaņā ar Invaliditātes likuma 3.1 panta ceturto daļu un Valsts aizsardzības dienesta likuma 6. panta ceturtās daļas 3. punktu
I. Vispārīgie jautājumi
· 1. Noteikumi nosaka:
· 1.1. Invaliditātes informatīvajā sistēmā (turpmāk – informācijas sistēma) iekļaujamos datus un to apjomu;
· 1.2. informācijas sistēmā iekļauto datu apstrādes noteikumus un kārtību;
· 1.3. institūciju sadarbības noteikumus.
· 2. Informācijas sistēmas pārzinis ir Veselības un darbspēju ekspertīzes ārstu valsts komisija (turpmāk – komisija). Komisija nodrošina normatīvajiem aktiem atbilstošu datu apstrādi un aizsardzību.
· 3. Attīstot informācijas sistēmu, komisija ievada normatīvajos aktos paredzētos datus un uztur prognozējamas invaliditātes un invaliditātes ekspertīzes (turpmāk kopā – ekspertīze) informatīvajam atbalstam nepieciešamo elektronisko vidi:
· 3.1. datu apstrādei un pieejamībai;
· 3.2. efektīvai nepieciešamo ziņu apmaiņai starp institūcijām;
· 3.3. automatizētai statistikas pārskatu sagatavošanai;
· 3.4. visu ekspertīzes procesā personām izsniedzamo un komisijas arhīvā uzglabājamo dokumentu sagatavošanai un izdrukai no informācijas sistēmas.
· 4. Informācijas sistēmā iekļauto datu apriti nodrošina ar valsts informācijas sistēmu savietotāja palīdzību vai izmantojot tiešo saskarni ar citām valsts un pašvaldību informācijas sistēmām.
II. Informācijas sistēmā iekļaujamie dati un to apjoms
· 5. Informācijas sistēmā iekļauj datus par:
· 5.1. personām (arī to likumiskajiem pārstāvjiem vai pilnvarotajām personām), kuras komisijā iesniegušas iesniegumus ekspertīzes veikšanai;
· 5.2. personām, kurām veikta ekspertīze;
· 5.3. ekspertīzes gaitā pieņemtajiem lēmumiem, sagatavotajiem dokumentiem, ekspertīzes procesu.
· 6. Informācijas sistēmā iekļauj šādus datus par personu:
· 6.1. personas kods;
· 6.2. vārds;
· 6.3. uzvārds;
· 6.4. dzimums;
· 6.5. dzimšanas datums;
· 6.6. valstiskā piederība un tās veids;
· 6.7. personas statuss:
· 6.7.1. aktīvs;
· 6.7.2. pasīvs;
· 6.8. ziņas par  Latvijā saņemto uzturēšanās dokumentu (uzturēšanās atļauja, reģistrācijas apliecība vai pastāvīgās uzturēšanās apliecība) un tā derīguma termiņu (datums no/līdz);
· 6.9. ziņas par personas rīcībspēju;
· 6.10. deklarētā, reģistrētā vai norādītā dzīvesvietas adrese;
· 6.11. kontaktinformācija (tālrunis, e-adrese, elektroniskā pasta adrese, adrese);
· 6.12. ziņas par personas likumisko pārstāvi vai pilnvaroto personu:
· 6.12.1. personas kods;
· 6.12.2. vārds;
· 6.12.3. uzvārds;
· 6.12.4. kontaktinformācija (tālrunis, e-adrese, elektroniskā pasta adrese, adrese);
· 6.12.5. pilnvarojuma dokumenta nosaukums, pilnvarojuma mērķis un pilnvarojuma termiņš;
· 6.13. lietas numurs arhīvā;
· 6.14. miršanas datums.
· 7. Informācijas sistēmā iekļauj šādus datus par komisijā saņemto personas iesniegumu:
· 7.1. reģistrēšanas datums un numurs;
· 7.2. iesniedzēja personas kods;
· 7.3. iesniedzēja vārds;
· 7.4. iesniedzēja uzvārds;
· 7.5. pieprasītais ekspertīzes (prognozējama invaliditāte vai invaliditāte) veids;
· 7.6. dokumenta tips (iesniegums, nosūtījums uz komisiju, ikdienā veicamo darbību un vides novērtējums, atzinums par arodslimību, Valsts sociālās apdrošināšanas aģentūras pieprasījums, atzinums par slimības vai invaliditātes saistību ar Černobiļas atomelektrostacijas avārijas  seku likvidēšanu, akts par nelaimes gadījumu darbā, Nacionālo bruņoto spēku Centrālās medicīniskās ekspertīzes komisijas lēmums vai cits);
· 7.7. iesniegumam pievienotie dokumenti (izdevējs, datums un, ja iesniegums iesniegts elektroniski, šo dokumentu datnes);
· 7.8. informācija par iesniedzēja ģimenes (vispārējās prakses) ārstu vai ārstējošo ārstu;
· 7.9. cita informācija, ko iesniegumā norādījusi persona.
· 8. Par komisijas veikto ekspertīzi uzkrāj šādus datus:
· 8.1. ekspertīzes numurs un sākuma datums;
· 8.2. ekspertīzes beigu datums;
· 8.3. vai ekspertīze veikta, personai klātesot (jā/nē);
· 8.4. tā komisijas ārsta vārds un uzvārds, kurš veica ekspertīzi;
· 8.5. pamatdiagnoze un tās kods, blakusdiagnozes un to kodi (atbilstoši aktuālajai starptautiskās statistiskās slimību un veselības problēmu klasifikācijas 10. redakcijai);
· 8.6. medicīniskā anamnēze;
· 8.7. funkcionālo traucējumu veids (veidi):
· 8.7.1. redzes;
· 8.7.2. dzirdes;
· 8.7.3. kustību;
· 8.7.4. psihiski;
· 8.7.5. pārējie;
· 8.8. veselības traucējumu novērtējums;
· 8.9. personas sniegtā informācija par veselības traucējumiem, argumenti, viedoklis;
· 8.10. veselības traucējumu smaguma pakāpe;
· 8.11. komisijas ārsta novērtējums par personas funkcionēšanas ierobežojumu;
· 8.12. personas darba vieta;
· 8.13. pēdējais nodarbinātības veids;
· 8.14. ziņas par dokumentu, kas saistīts ar invaliditātes cēloņa noteikšanu, – nosaukums, datums un numurs;
· 8.15. darbnespējas sākuma datums;
· 8.16. izvērtētie dokumenti (dokumenta izdevējs, datums, īss satura izklāsts);
· 8.17. ģimenes (vispārējās prakses) ārsta vai ārstējošā ārsta sagatavotā individuālā rehabilitācijas plāna datums;
· 8.18. komisijas ārsta novērtējums par individuālo rehabilitācijas plānu;
· 8.19. atzīme par individuālā rehabilitācijas plāna apstiprināšanu vai noraidīšanu;
· 8.20. ziņas par komisijas lēmumu:
· 8.20.1. datums;
· 8.20.2. numurs;
· 8.20.3. teksts;
· 8.20.4. darbspēju zaudējuma procentuālā novērtējuma skaitliskā vērtība;
· 8.20.5. noteiktā invaliditāte:
· 8.20.5.1. bērns ar invaliditāti;
· 8.20.5.2. I invaliditātes grupa;
· 8.20.5.3. II invaliditātes grupa;
· 8.20.5.4. III invaliditātes grupa;
· 8.20.5.5. invaliditāte nav noteikta;
· 8.20.6. invaliditātes cēlonis;
· 8.20.7. invaliditātes vai prognozējamas invaliditātes:
· 8.20.7.1. sākuma datums;
· 8.20.7.2. beigu datums;
· 8.20.8. vai ir prognozējama invaliditāte (jā/nē);
· 8.20.9. tās amatpersonas vārds un uzvārds, kas pieņēma lēmumu.
· 9. Par komisijas sniegto atzinumu uzkrāj šādus datus:
· 9.1. numurs;
· 9.2. reģistrācijas datums;
· 9.3. medicīnisko indikāciju izvērtēšanas sākuma datums;
· 9.4. atzinuma sniegšanas datums;
· 9.5. atzinums:
· 9.5.1. par īpašas kopšanas nepieciešamību;
· 9.5.2. par medicīniskajām indikācijām vieglā automobiļa speciālai pielāgošanai un pabalsta piešķiršanai transporta izdevumu kompensēšanai (norādot kritērijus atzinuma sniegšanai);
· 9.5.3. par darbnespējas lapas pagarināšanu pārejošas darbnespējas periodā, kas turpinās ilgāk par 26 nedēļām, bet ne ilgāk par 52 nedēļām;
· 9.5.4. par pavadoņa pakalpojuma nepieciešamību;
· 9.5.5. par atvieglojumu un atbrīvojumu piešķiršanu Latvijas pilsonības iegūšanai naturalizācijas kārtībā;
· 9.6. vai atzinums sniegts, personai klātesot (jā/nē);
· 9.7. funkcionālā stāvokļa raksturojums;
· 9.8. atbilstība normatīvajam regulējumam;
· 9.9. tās amatpersonas vārds un uzvārds, kura sagatavoja atzinumu;
· 9.10. atzinuma teksts;
· 9.11. vai atzinumā noteiktas medicīniskās indikācijas (jā/nē);
· 9.12. periods, uz kādu sniegts atzinums.
· 10. Par komisijas ārsta slēdzienu uzkrāj šādus datus:
· 10.1. numurs;
· 10.2. veids;
· 10.3. normatīvā akta punkts, uz kuru pamatojoties izdarāms slēdziens;
· 10.4. iesniegto dokumentu reģistrācijas datums;
· 10.5. datums, kad uzsākta vērtēšana;
· 10.6. datums, kad pabeigta vērtēšana;
· 10.7. personas funkcionālā stāvokļa raksturojums;
· 10.8. personas funkcionālā stāvokļa stabilitātes prognoze (termiņš).
· 11. Par invaliditāti apliecinošu dokumentu (turpmāk – apliecība) uzkrāj šādus datus:
· 11.1. numurs;
· 11.2. derīguma termiņš;
· 11.3. izdošanas datums;
· 11.4. apliecības statuss (aktīvs vai neaktīvs).
· 12. Par informācijas sistēmas lietotājiem uzkrāj šādus datus:
· 12.1. par iekšējiem (komisijas) lietotājiem:
· 12.1.1. personas kods;
· 12.1.2. vārds;
· 12.1.3. uzvārds;
· 12.1.4. struktūrvienība;
· 12.1.5. amats;
· 12.1.6. pieejas tiesību lomu saraksts;
· 12.1.7. pieejas tiesību reģistrēšanas datums;
· 12.1.8. pieejas tiesību derīguma termiņš;
· 12.1.9. piešķirtais lietotājvārds;
· 12.2. par ārējiem lietotājiem:
· 12.2.1. interneta protokola adrese (turpmāk – IP adrese) un autentifikācijas rekvizīti;
· 12.2.2. ziņas par lietotāja (kuram atļauta pieeja datiem, izmantojot e-pakalpojumus) darbinieku (personas kods, vārds, uzvārds);
· 12.3. informācijas sistēmas pieejas žurnalēšanas dati (tai skaitā IP adrese, no kuras lietotājs ir pieslēdzies informācijas sistēmai).
III. Informācijas sistēmā iekļauto datu apstrādes kārtība un institūciju sadarbība
· 13. Informācijas sistēmā iekļaujamos datus:
· 13.1. kas minēti šo noteikumu 6.1., 6.8., 6.11., 6.12., 8.12. un 8.13. apakšpunktā, iegūst no personas, tās likumiskā pārstāvja, pilnvarotās personas vai citas normatīvajos aktos paredzētās personas vai iestādes;
· 13.2. kas minēti šo noteikumu 6.1., 6.2., 6.3., 6.4., 6.5., 6.6., 6.7., 6.8., 6.9., 6.10., 6.12.1., 6.12.2., 6.12.3. un 6.14. apakšpunktā, personas sniegto datu pārbaudei un aktualizācijai izgūst no Pilsonības un migrācijas lietu pārvaldes (ievadot informācijas sistēmā personas kodu).
· 14. Tiesības bez maksas saņemt ziņas no informācijas sistēmas, tai skaitā izmantojot e-pakalpojumus vai tīmekļa pakalpes, ir:
· 14.1. fiziskām personām – par sevi un savā aizgādībā, aizgādnībā vai aizbildnībā esošu personu;
· 14.2. valsts un pašvaldību institūcijām – šo institūciju funkciju izpildei nepieciešamos datus normatīvajos aktos noteiktajā apjomā;
· 14.3. zinātniekiem un pētniekiem – zinātniskiem vai statistiskiem pētījumiem nepieciešamos datus, ievērojot nosacījumu, ka ziņas nesatur personu identificējošus datus;
· 14.4. personām, kurām deleģēta valsts pārvaldes uzdevumu izpilde, – deleģēto uzdevumu izpildei nepieciešamos datus normatīvajos aktos noteiktajā apjomā;
· 14.5. Labklājības ministrijai – šo noteikumu 6.1., 6.2., 6.3., 6.4., 6.5., 6.10., 6.14., 8.1., 8.2., 8.3., 8.5., 8.7., 8.20.1., 8.20.4., 8.20.5., 8.20.6., 8.20.7., 8.20.8., 9.1., 9.4., 9.5., 9.11., 9.12., 11.1., 11.2. un 11.3. apakšpunktā minētos datus;
· 14.6. Valsts sociālās apdrošināšanas aģentūrai – šo noteikumu 6.1., 8.7., 8.14., 8.20.1., 8.20.2., 8.20.4., 8.20.5., 8.20.6., 8.20.7., 9.1., 9.4., 9.5.1., 9.5.2., 9.5.3. un 9.12. apakšpunktā minētos datus;
· 14.7. Valsts darba inspekcijai – šo noteikumu 6.1., 8.5., 8.7., 8.10., 8.14., 8.20.1., 8.20.2., 8.20.4., 8.20.5. un 8.20.6. apakšpunktā minētos datus;
· 14.8. Nodarbinātības valsts aģentūrai – šo noteikumu 6.1., 6.2., 6.3., 8.7., 8.20.1., 8.20.2., 8.20.5., 8.20.6. un 8.20.7. apakšpunktā minētos datus;
· 14.9. Sociālās integrācijas valsts aģentūrai – šo noteikumu 6.2., 6.3., 8.7. un 8.20.5. apakšpunktā minētos datus;
· 14.10. Valsts bērnu tiesību aizsardzības inspekcijai – šo noteikumu 8.7., 8.20.5., 8.20.6. un 8.20.7. apakšpunktā minētos datus;
· 14.11. Izglītības kvalitātes valsts dienestam – šo noteikumu 8.20.5.1., 9.1., 9.5.1. un 9.12. apakšpunktā minētos datus;
· 14.12. valsts akciju sabiedrībai "Ceļu satiksmes drošības direkcija" – šo noteikumu 6.1., 6.2., 6.3., 8.7.1., 8.7.3., 8.20.5., 9.1., 9.4., 9.5.1., 9.5.2., 9.11., 9.12. apakšpunktā un 11. punktā minētos datus;
· 14.13. biedrībai "Latvijas Nedzirdīgo savienība" – šo noteikumu 6.1., 6.2., 6.3., 8.7., 8.20.5., 8.20.7., 11.1., 11.2. un 11.4. apakšpunktā minētos datus;
· 14.14. biedrībai "Latvijas Neredzīgo biedrība" – šo noteikumu 6.1., 8.7., 8.20.5., 8.20.7., 11.1., 11.2. un 11.4. apakšpunktā minētos datus;
· 14.15. Pilsonības un migrācijas lietu pārvaldei – šo noteikumu 8.20.5. un 9.5.5. apakšpunktā minētos datus;
· 14.16. Valsts ieņēmumu dienestam – šo noteikumu 6.1., 8.20.1., 8.20.2., 8.20.5. un 8.20.7. apakšpunktā minētos datus;
· 14.17. Iekšlietu ministrijas informācijas centram – šo noteikumu 8.7., 8.20.5., 8.20.6. un 8.20.7. apakšpunktā minētos datus;
· 14.18. valsts sabiedrībai ar ierobežotu atbildību "Autotransporta direkcija" – šo noteikumu 6.1., 6.2., 6.3., 8.20.5., 8.20.7., 11.1., 11.2., 11.3. un 11.4. apakšpunktā minētos datus;
· 14.19. Nacionālajam veselības dienestam – šo noteikumu 6.1., 8.5., 8.20.1., 8.20.2., 8.20.4., 8.20.5., 8.20.7., 8.20.8., 8.20.9., 9.1., 9.2., 9.5.1., 9.5.3., 9.10., 9.11. un 9.12. apakšpunktā minētos datus;
· 14.20. Latvijas Transportlīdzekļu apdrošinātāju birojam – šo noteikumu 8.20.5., 9.5.2., 9.12. un 11.2. apakšpunktā minētos datus;
· 14.21. Valsts probācijas dienestam – šo noteikumu 8.7., 8.20.5. un 8.20.7. apakšpunktā minētos datus;
· 14.22. Centrālajai finanšu un līgumu aģentūrai – šo noteikumu 6.1., 6.2., 6.3., 8.7., 8.20.5., 8.20.6., 8.20.7., 8.20.8., 9.5.1. un 9.12. apakšpunktā minētos datus;
· 14.23. Uzturlīdzekļu garantiju fonda administrācijai – šo noteikumu 8.20.5. un 8.20.7. apakšpunktā minētos datus;
· 14.24. pašvaldībām un to izveidotajām institūcijām, kuras nodrošina pakalpojumus vai nodokļu un nodevu atlaides personām ar invaliditāti, – šo noteikumu 6.1., 6.2., 6.3., 8.7., 8.20.1., 8.20.5., 8.20.6., 8.20.7., 8.20.8., 9.1., 9.4., 9.5.1., 9.5.2., 9.5.4. un 9.12. apakšpunktā minētos datus;
· 14.25. bāriņtiesām – šo noteikumu 8.7., 8.20.5. un 8.20.6. apakšpunktā minētos datus;
· 14.26. Izglītības un zinātnes ministrijai – šo noteikumu 8.20.5.1., 8.20.5.2., 8.20.5.3., 8.20.5.4., 9.1., 9.5.1. un 9.12. apakšpunktā minētos datus;
· 14.27. valsts sabiedrībai ar ierobežotu atbildību "Nacionālais rehabilitācijas centrs "Vaivari"" – šo noteikumu 9.5.1. un 9.12. apakšpunktā minētos datus;
· 14.28. valsts sabiedrības ar ierobežotu atbildību "Paula Stradiņa Klīniskā universitātes slimnīca" Aroda un radiācijas medicīnas centram – šo noteikumu 8.20.4. un 8.20.5. apakšpunktā minētos datus;
· 14.29. Nacionālajiem bruņotajiem spēkiem – šo noteikumu 8.20.5.2., 8.20.5.3., 8.20.5.4., 8.20.6. un 8.20.7. apakšpunktā minētos datus;
· 14.30. Sabiedrības integrācijas fonda sekretariātam – šo noteikumu 6.1., 8.20.5.1., 8.20.5.2., 8.20.5.3. un 8.20.7.2. apakšpunktā minētos datus;
· 14.31. Būvniecības valsts kontroles birojam – šo noteikumu 6.1., 6.2., 6.3., 8.20.5.1. un 8.20.5.2. apakšpunktā minētos datus;
· 14.32. izmeklēšanas iestādēm un prokuratūrām – šo noteikumu 8.7., 8.20.5. un 8.20.7. apakšpunktā minētos datus;
· 14.33. Slimību profilakses un kontroles centram – šo noteikumu 6.1., 6.4., 6.5., 7.5., 8.5., 8.7., 8.10., 8.11., 8.14., 8.17., 8.18., 8.19., 8.20.1., 8.20.2., 8.20.4., 8.20.5., 8.20.6., 8.20.7., 8.20.8., 9.1., 9.4., 9.5. un 9.12. apakšpunktā minētos datus.
· 14.34. Aizsardzības ministrijai – šo noteikumu 6.1., 6.2., 6.3., 8.20.5. un 8.20.7.2. apakšpunktā minētos datus.
· 15. Slēdzot vienošanos par informācijas sistēmas izmantošanu, komisija tajā ietver:
· 15.1. pušu rekvizītus;
· 15.2. nododamo un saņemamo datu veidu un apjomu, datu apmaiņas kārtību un termiņus;
· 15.3. identifikācijas un autentifikācijas kārtību;
· 15.4. datu drošības un personas datu aizsardzības noteikumus;
· 15.5. informācijas sistēmas pieejamības parametrus;
· 15.6. sadarbspējas tehniskos parametrus;
· 15.7. pušu tiesības, pienākumus un atbildību.
· 16. Informācijas sniedzēji un izmantotāji par sistēmā konstatētajām neprecizitātēm rakstiski informē komisiju, pievienojot dokumentu, kas pamato nepieciešamību precizēt informāciju.
· 17. Komisija ekspertīzes procesā iesaistītajiem darbiniekiem un amatpersonām nodrošina datu ievadi un izgūšanu tiešsaistes režīmā atbilstoši katra procesā iesaistītā darbinieka vai amatpersonas lomai un tiesībām.
· 18. Katru datu apstrādi informācijas sistēmā auditē. Auditācijas pierakstus glabā 18 mēnešus, nodrošinot tiem ierobežotu piekļuvi.
· 19. Informācijas sistēmā uzkrātos personas datus glabā šādā kārtībā:
· 19.1. par personām, kurām veikta ekspertīze, – datus glabā aktuālajā datubāzē pastāvīgi līdz personas nāvei, bet sešu mēnešu laikā pēc personas nāves tos anonimizē un glabā informācijas sistēmas datu arhīvā;
· 19.2. par pilnvaroto personu – datus glabā gadu no iesnieguma saņemšanas dienas, pēc gada tos dzēš no informācijas sistēmas;
· 19.3. par ārējiem lietotājiem – datus glabā laikposmā, uz kuru noslēgta vienošanās par datu apstrādi, pēc tam tos dzēš no informācijas sistēmas.
IV. Noslēguma jautājumi
· 20. Atzīt par spēku zaudējušiem Ministru kabineta 2019. gada 20. augusta noteikumus Nr. 381 "Invaliditātes informatīvās sistēmas noteikumi" (Latvijas Vēstnesis, 2019, 172. nr.; 2021, 83. nr.).
· 21. Līdz 2024. gada 1. janvārim šo noteikumu 14.34. apakšpunktā minētās Aizsardzības ministrijas darbības veic Nacionālo bruņoto spēku rezerves uzskaites struktūrvienība.

